
AZ EURÓPAI LABDARÚGÁS VERSENYKIEGYENSÚLYOZOTTSÁGÁNAK ALAKULÁSA AZ ELMÚLT ÉVTIZEDBEN

Kulcsszavak: sport; labdarúgás; versenykiegyensúlyozottság; sportgazdaság; erőkoncentráció
Az európai labdarúgásban nagy szerepet játszanak a Big Five ligák. Ezen ligák top csapatai nemzetközi kupákban is részt vesznek, amelyek nagy nézettséget és érdeklődést generálnak a futballrajongók körében. Európa számos országában működnek professzionális labdarúgó-bajnokságok, amelyek közül a legjelentősebbek az angol Premier League, a spanyol LaLiga, az olasz Serie A, a német Bundesliga és a francia Ligue 1.
A tanulmányban alaposan megvizsgáltam azt, hogy az európai kontinens öt legnépszerűbb ligájában hogyan alakult a versenykiegyensúlyozottság, milyen mértékben volt jelen a competitive balance (CB). Egyben a dolgozat céljaként és hipotézisként azt is megvizsgáltam, hogy az orosz-ukrán háború hatással volt-e az európai labdarúgás versenykiegyensúlyozottságára és a kutatásban megvizsgált ligák végső tabelláinak kialakulására.
A tanulmány maga egy módszertani vizsgálaton alapuló dolgozat, amiben a normalizált Herfindahl-Hirschmann index (HHI) vagy más néven HRCB mutató került kiszámításra, továbbá szekunder kutatásból származó adatok kerültek feldolgozásra, valamint szakirodalmakból és tudományos cikkekből vett részletekből, elemzésekből került kidolgozásra a tanulmány.
A kutatás eredményei alapján elmondható, hogy az általam megvizsgált időszakban (2013/14-es szezontól a 2022/23-as szezonig) az olasz Serie A minősült a legkevésbe kiegyensúlyozott bajnokságnak, még a francia Ligue 1 volt a leginkább
kiegyensúlyozott liga azt általam kiszámított normalizált mutató alapján.
Az általam kapott eredményekből, arra a következtetésre jutottam, hogy a 2022-ben kitört orosz-ukrán konfliktus nem volt szignifikáns hatással a competitive balance-ra, hiszen hogy a 2022/23-as szezon vonatkozásában öt bajnokságból háromban a normalizált HHI értékei csökkentek, kettő bajnokságban emelkedett az érték az előző (2021/22) szezonhoz képest. Mindezek alapján nem mondható el egyértelműen, hogy a konfliktus valóban hatással volt az öt nagy európai bajnokság versenykiegyensúlyozottságára.
 
 



